system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre 8 noiembrie.
assistant
8 noiembrie este a 312-a zi a calendarului gregorian și a 313-a zi în anii bisecți. Mai sunt 53 de zile până la sfârșitul anului.

Evenimente 

 794: Capitala imperială japoneză este stabilită la Kyoto (numit initial Heiankyo – "Capitala păcii și liniștii"). Din anul 1868, Japonia își va muta capitala la Tokio.
 1291: Republica Veneția adoptă o lege care limitează cea mai mare parte a industriei de fabricare a sticlei din Veneția la „insula Murano”.
 1496: S-a încheiat construirea bisericii cu hramul Sfinții Arhangheli din Războieni, județul Neamț, locul unde s-a dat bătălia dintre Ștefan cel Mare, domnul Moldovei (1457-1504), și armata otomană, în iulie 1476.
 1519: Conchistadorul spaniol Hernán Cortés intră în Tenochtitlán, capitala Imperiului aztec, și conducătorul aztec Moctezuma îl întâmpină cu o mare festivitate. 
 1520:  Regele danez Christian al II-lea, care fusese încoronat rege al Suediei cu patru zile mai devreme, își încalcă promisiunea de amnistie și execută numeroși nobili suedezi în ceea ce s-a numit „Baia de sânge de la Stockholm” pentru a slăbi susținătorii lui Sten Stures cel Tânăr și pentru a pune în aplicare Uniunea Kalmar.
 1620: În apropiere de Praga are loc Bătălia de la Muntele Alb, care se încheie cu o victorie catolică decisivă în doar două ore. Mai târziu au ocupat Praga și au pus capăt revoltei protestante din Boemia. 
 1644: Împăratul Shunzhi, al treilea împărat al dinastiei Qing, este întronat la Beijing, după prăbușirea dinastiei Ming, ca primul împărat Qing care domnește asupra întregii Chine.
 1874: A fost inaugurată statuia lui Mihai Viteazul din București (Piața Universității); statuia a fost realizată de sculptorul francez Albert Ernest Carriere de Belleuse și este primul monument de această factură din Capitală.
 1885: S-a fondat Partidul Liberal-Democrat condus de Dimitrie C. Brătianu, unind în rândurile sale pe toți cei nemulțumiți de guvernarea liberal a lui I.C. Brătianu, inclusiv pe Mihail Kogălniceanu și grupul liberalilor moldoveni grupați în jurul acestuia. A funcționat până la 24 martie 1890, când s-a unificat cu Partidul Național Liberal.
 1889: Montana a devenit cel de-al 41-lea stat american.
 1892: Președintele american Grover Cleveland a obținut singurul mandat neconsecutiv la Casa Albă din istoria SUA.
 1895: Wilhelm Conrad Röntgen (1845 - 1923), profesor la Universitatea din Würzburg, Germania (laureat al Premiului Nobel pentru Fizică pe anul 1901), a descoperit razele electromagnetice, cunoscute sub numele de razele X (razele Röntgen).
 1917: În cotidianul rusesc Izvestia este publicat decretul asupra terenului întocmit de Lenin. Confiscarea pământului de la proprietari, biserici și domenii ale statului fără compensație câștigă populația rurală de partea bolșevicilor.
 1942: Al doilea război mondial: Americanii se alătură britanicilor în războiul din Africa. Debarcarea trupelor britanice și americane în Maroc și Algeria.
 1945: Manifestație anticomunistă a tineretului PNȚ și PNL, în Piața Palatului Regal, prilejuită de ziua onomastică a regelui Mihai I.
 1956: Descoperirea cometei Arend-Roland.
 1960: John F. Kennedy este ales cel de-al 35-lea președinte al Statelor Unite, învingându-l pe vicepreședintele în exercițiu Richard Nixon, care mai târziu va fi ales președinte în 1968 și 1972. 
 1968: Este adoptată convenția asupra traficului rutier de la Viena.
 1971: Trupa britanică Led Zeppelin își lansează al patrulea album, care include una dintre cele mai cunoscute piese, Stairway to heaven.
 1973: Rămășițele Arborelui din Ténéré, „cel mai izolat copac din lume” — singurul existent pe o distanță de 400 de km, sunt aduse la Muzeul Național nigerian din Niamey.
 1985: Adunarea Generală a ONU adoptă, la inițiativa României, rezoluția privind Anul Internațional al Tineretului.
 1988: George H. W. Bush este ales al 41-lea președinte al Statelor Unite.
 1994: S-a deschis Complexul World Trade Center din București.
 2006: În urma victoriei democraților în Camera Reprezentanților, secretarul american al Apărării, Donald Rumsfeld, și-a anunțat demisia.
 2016: Au loc alegeri prezidențiale în Statele Unite ale Americii. Cu toate că a pierdut la un scor strâns la votul popular, Donald Trump, candidatul republican, câștigă alegerile învingând-o pe Hillary Clinton, candidatul democrat. Este a  cincea oară în istoria Statelor Unite când candidatul câștigător pierde  votul popular; ultima astfel de înfrângere a avut loc în 2000.

Nașteri 
 30: Nerva, împărat roman (d. 98)
 1511: Paul Eber, teolog, reformator german (d. 1569)
 1572: Johann Sigismund, Elector de Brandenburg (d. 1619)
 1622: Carol al X-lea al Suediei (d. 1660)
 1656: Edmond Halley, astronom englez, care a descoperit cometa ce îi poartă numele (d. 1742)
 1676: Louise Bénédicte de Bourbon, prințesă de sânge a Franței (d. 1753)
 1715: Elisabeth Christine de Brunswick-Wolfenbüttel, soția regelui Prusiei Frederic cel Mare  (d. 1797)
 1746: Elisabeth Christine de Brunswick-Lüneburg, Prințesă Moștenitoare a Prusiei (d. 1840)
 1768: Prințesa Augusta Sofia a Regatului Unit, a doua fiică a regelui George al III-lea al Marii Britanii (d. 1840)
 1777: Désirée Clary, regină a Suediei (d. 1860)
 1810: Vasile Sturdza, politician român, primul Președinte al Consiliuli de Miniștri de la Iași după Mica Unire (d. 1870)
 
 1823: Joseph Monier, grădinar francez, cel ce a descoperit asfaltul armat (d. 1906)
 1843: Moritz Pasch, matematician german (d. 1930)
 1847: Bram Stoker, autor britanic (d. 1912)
 1848: Gottlob Frege, matematician și logician german, fondatorul logicii matematice (d. 1925)
 1849: Ioan G. Bibicescu, publicist, om politic și economist român, guvernator al BNR (d. 1924)
 1857: Alexandru C. Cuza, profesor și om politic, membru al Academiei Române (d. 1947)
 1867: Mihai Manicatide, medic, unul dintre fondatorii scolii românești de pediatrie.(d. 1954)
 1869: Nicolae Paulescu, medic român, descoperitorul insulinei (d. 1931)
 1869: Joseph Franklin Rutherford, judecător american (d. 1942)
 1875: Qiu Jin, militantă și scriitoare din China (d. 1907)
 1884: Hermann Rorschach, psihiatru elvețian (d. 1922)
 1887: René Maran, scriitor francez (d. 1960)
 1889: Mihail Lascăr,  politician comunist și general de armată român, ministru al Apărării Naționale în anii 1946-1947 (d. 1959)
 1893: Rama al VII-lea, rege a Siamului (d. 1941)
 1900: Margaret Mitchell, scriitoare americană (d. 1949)
 1901: Gheorghe Gheorghiu-Dej, liderul comunist al României din 1947 până la moartea sa (d. 1965)
 1903: Marius Grout, scriitor francez, câștigător al Premiului Goncourt în 1943 (d. 1946)
 1906: Georg Donatus, Mare Duce de Hesse, Mare Duce Ereditar de Hesse (d. 1937)
 1908: Dumitru Comănescu, inginer agronom român, cel mai vârstnic bărbat din lume (d. 2020)
 1914: George Dantzig, matematician american (d. 2005)
 1916: Peter Weiss, scriitor german (d.1982)
 1916: Alexandru Dragomir, filosof român (d. 2002)
 1922: Christian Barnard, medic sud-african. A realizat, la 3 decembrie 1967, primul transplant de inimă (d. 2001)
 1923: Yisrael Friedman, rabin român (d. 2017)
 1923: Jack S. Kilby, fizician american, laureat al Premiului Nobel (d. 2005)
 1927: Patti Page, cântăreață americană (d. 2013)
 1928: Dumitru Micu, scriitor, critic și istoric literar român (d. 2018) 
 1929: Ion Brad, poet, prozator și dramaturg român (d. 2019)
 1932: Stéphane Audran, actriță franceză (d. 2018)
 1935: Alain Delon, actor francez
 1936: Gheorghe-Ioan Carțiș, inginer român
 1940: Vasile Ghica, scriitor român
 1942: Sandro Mazzola, fotbalist italian
 1943: Martin Peters, fotbalist englez (d. 2019)
 1946: Guus Hiddink, jucător și antrenor olandez de fotbal
 1946: Roy Wood, muzician, cântăreț și textier britanic
 1950: Gabriel Oseciuc, actor român
 
 1952: Mariana Lungu, cântăreață moldoveană de folclor
 1953: Alina Nour, scriitoare română de literatură pentru tineret și science-fiction
 1954: Kazuo Ishiguro, scriitor britanic de origine japoneză
 1956: Alexandru Chirnițchi, muzician rock sovietic (d. 2008)
 1960: Michael Nyqvist, actor suedez (d. 2017)
 1970: Diana King, cântăreață și compozitoare jamaicană de muzică R&B și reggae fusion
 1971: Carlos Atanes, regizor, scriitor și dramaturg spaniol
 1974: Masashi Kishimoto, artist manga japonez
 1975: Silvia Lăuneanu, cântăreață română
 1975: Tara Reid, actriță americană
 1980: Geraldo Alves, fotbalist portughez
 1980: Luís Fabiano, fotbalist brazilian
 1980: Marius Novanc, handbalist român
 1981: Joe Cole, fotbalist englez
 1983: Pavel Pogrebniak, fotbalist rus
 1984: Riley Armstrong, hocheist canadian
 1989: Morgan Schneiderlin, fotbalist francez
 1991: Maria Ficzay, jucătoare română de fotbal
 1992: Cristina Iovu, halterofilă din Republica Moldova
 1995: Joe O'Connor, jucător englez de snooker

Decese 
 1226: Regele Ludovic al VIII-lea al Franței (n. 1187)
 1674: John Milton, poet englez (n. 1608)
 1703: John Wallis, matematician englez (n. 1616)
 1719: Michel Rolle, matematician francez (n. 1652)
 1789: Giovanni Antonio Battarra, botanist și micolog italian (n. 1714)
 1817: Andrea Appiani, pictor italian (n. 1754)
 1830: Regele Francisc I al celor Două Sicilii (n. 1777)
 1858: George Peacock, matematician englez (n. 1791)
 1876: Maria Vittoria dal Pozzo, soția regelui Amadeo al Spaniei (n. 1847)
 1877: Prințesa Amalie Auguste de Bavaria, Regină a Saxoniei (n. 1847)
 1890: César Franck, compozitor francez (n. 1822)
 
 1916: Prințul Heinrich de Bavaria, membru al Casei de Wittelsbach (n. 1884)
 1921: Pavol Országh Hviezdoslav, poet slovac (n. 1849)
 1924: Sergei Lyapunov, pianist și compozitor rus (n. 1859)
 1944: André 'Trello' Abegglen, fotbalist elvețian (n. 1909)
 1945: August von Mackensen feldmareșal german (n. 1849) 
 1948: Arhiducele Petru Ferdinand, Prinț de Toscana (n. 1874)
 1953: Ivan Bunin, scriitor rus, laureat al Premiului Nobel (1933) (n. 1870)
 1972: Athanase Joja, filosof și logician român (n. 1904)
 1978: Norman Percevel Rockwell, desenator, ilustrator și pictor american  (n. 1894)
 1986: Viaceslav Molotov, politician sovietic și diplomat (n. 1890)
 1998: Jean Marais, actor francez (n. 1913)
 2001: George Munteanu, critic și istoric literar (n. 1924)
 2006: Iosif Conta, dirijor român (n. 1924)
 2008: Alexandru Chirnițchi, muzician rock sovietic (n. 1956)
 2009: Vitali Ghinzburg, fizician rus (n. 1916)
 2019: Oana Manolescu, politician român de etnie albaneză (n. 1941)

Sărbători 

 în calendarul ortodox: Soborul Sfinților Arhangheli Mihail și Gavril
 în calendarul greco-catolic: Sf. Arhangheli Mihail și Gavril
 în calendarul romano-catolic: Fer. John Duns Scotus († 1308, Köln)

Note 

 
! 08
! 11 08